Gerd Krieger	Teie: 08.12.2025 	
OÜ Orbital Tallinn	
	
 	Meie: 06.01.2026 nr 3-2/1214 - 10	

	

	
Harku järve idakalda ja lähiala detailplaneering		

Austatud Gerd Krieger	

Täname, et olete tutvunud 24.11. – 08.12.2025 avalikul väljapanekul olnud Harku järve idakalda ja lähiala detailplaneeringuga (edaspidi detailplaneering) ja esitanud omapoolsed ettepanekud ja vastuväited. 
Palute Tallinna Linnaplaneerimise Ametil (edaspidi amet) selgitada avalikustamisel olnud  detailplaneeringu realiseerimisega seonduvalt  juurdepääsuteede ja tehnovõrkudega võetavate kohustuste ulatust, arvestades koostatavas Paldiski mnt 118a ja 108d kinnistute detailplaneeringus arendaja poolt võetavate kohustusega Pikaliiva tänava ja tehnovõrkude väljaehitamise osas. Märgite, et esitatavad nõuded peavad olema proportsionaalsed ja kohalduma kõikidele vastavas piirkonnas tegutsevatele isikutele. 
Märgime, et detailplaneeringu lahendus on koostatud koostöös Tallinna Transpordimeti (liiklusskeem) ja Tallinna Keskkonna- ja Kommunaalametiga (lepinguliste kohustuste sõlmija). Paldiski maantee teeprojekti lahendust planeeringus ei kajastata, planeering näeb ette maa-ala eralduse Paldiski maantee transpordimaa laiendamiseks (transpordimaa krunt pos 19).
Pikaliiva tänava väljaehitamine on eraldiseisev projekt, mille liiklusskeem koostatakse tänava terviklahenduses. Pikaliiva tänava äärsete detailplaneeringute osaks on piisava tänavamaa kavandamine. Täpsed lepingulised kohustused linna ja arendajate vahel lepitakse kokku enne detailplaneeringute kehtestamist.
Vastavalt PlanS § 136 lg 3 anname teada, et detailplaneeringu avaliku väljapaneku tulemuste avalik arutelu toimub 19 jaanuaril kell 17.00 Haabersti Linnaosa Valitsuse saalis aadressil Ehitajate tee 109a/1, ruum 211.
Vastavalt planeerimisseaduse § 136 lõikele 5 võib avaliku väljapaneku käigus kirjalikult arvamust esitanud isik loobuda oma arvamusest, teatades sellest detailplaneeringu koostamise korraldajale kirjalikku taasesitamist võimaldavas vormis.

	

Lugupidamisega	

	
	
(allkirjastatud digitaalselt)	
Kristi Grišakov	
teenistuse juht

	
	
Koopia:	RUUM JA MAASTIK OÜ maarja@ruumjamaastik.ee
Arcojärve OÜ info@arcovara.com 	

Marica Sepp
6404380 marica.sepp@tallinnlv.ee